
Grozījumi Komercķīlas likumā
Izdarīt Komercķīlas likumā (Latvijas Republikas Saeimas un Ministru Kabineta Ziņotājs, 1998, 24. nr.; 2000, 3. nr.; 2004, 2. nr.; 2005, 10. nr.; Latvijas Vēstnesis, 2009, 199. nr.; 2010, 205. nr.; 2013, 188., 232. nr.; 2014, 123. nr.; 2021, 12.A nr.; 2023, 123. nr.) šādus grozījumus:
1. Izteikt 13. panta pirmo daļu šādā redakcijā:
"(1) Pieteikumam pievieno komercķīlas līgumu un, ja komercķīlas līgums nesatur būtiskus noteikumus par nodrošināto prasījumu un tā spēkā esību, dokumentu, no kura izriet nodrošināmais prasījums."
2. Izteikt 20. panta pirmās daļas trešo teikumu šādā redakcijā:
"Ja tiek grozīts nodrošinātais prasījums, pieteikumam pievieno šā likuma 13. panta pirmajā daļā minētā dokumenta (kurš satur būtiskos noteikumus par nodrošināto prasījumu un tā spēkā esību) grozījumu tekstu."

